CELEX: 52005PC0253
Language: et
Date: 2005-06-14
Title: Ettepanek: Euroopa parlamendi ja Nõukogu direktiiv, [kuupäev], millega muudetakse direktiivi 2004/39/EÜ finantsinstrumentide turgude kohta seoses teatavate tähtaegadega

Tähtis õiguslik teade

|

52005PC0253

Ettepanek: Euroopa parlamendi ja Nõukogu direktiiv, [kuupäev], millega muudetakse direktiivi 2004/39/EÜ finantsinstrumentide turgude kohta seoses teatavate tähtaegadega  /* KOM/2005/0253 lõplik - COD 2005/0111 */  

	[pic] | EUROOPA ÜHENDUSTE KOMISJON |Brüssel 14.06.2005KOM(2005) 253 lõplik2005/0111 (COD)Ettepanek:EUROOPA PARLAMENDI JA NÕUKOGU DIREKTIIV,[kuupäev], millega muudetakse direktiivi 2004/39/EÜ finantsinstrumentide turgude kohta seoses teatavate tähtaegadega(komisjoni esitatud)SELETUSKIRIETTEPANEKU KONTEKST |Ettepaneku alus ja eesmärgid Käesolev ettepanek käsitleb liikmesriikidele tähtaja pikenduse andmist direktiivi ülevõtmiseks ning ajapikenduse andmist direktiivi kohaldamisalasse kuuluvatele ettevõtetele, mille jooksul tuleb neil oma tegevus viia kooskõlla finantsinstrumentide turge käsitleva direktiivi 2004/39/EÜ nõuetega. Eelkõige tehakse ettepanek seepärast, et nii asjaomane sektor kui ka liikmesriigid on teatanud direktiivi kohaldamisalasse kuuluvate üksuste raskustest direktiivi ülevõtmistähtaja (30. aprill 2006) täitmisel. 1. Rakendusmeetmete kohaldamine praktikas lühendab ülevõtmise perioodi Nõukogu ja Euroopa Parlament leppisid kokku, et ülevõtmise tähtaeg on nagu tavaliselt 24 kuud pärast direktiivi jõustumist. Märkimisväärne osa ülevõtmise perioodist kulub rakendusmeetmete ettevalmistamiseks, milleta direktiivi 17 sätet ei oleks võimalik rakendada. Praeguse kava kohaselt eeldab komisjon kõigi rakendusmeetmete vastuvõtmist 2006. aasta alguseks. Samas ei saa rakendusmeetmete vastuvõtmist kiirendada, kuna need on keerukad, nende suhtes on vaja laiaulatuslikke konsultatsioone ja konsensust. Lisaks tuleb kogu protsess läbi viia otsuses 1999/468/EÜ sätestatud komiteemenetluse kohaselt. Direktiivi nende sätete ülevõtmine, mis on seotud rakendusmeetmetega, ei saa toimuda enne, kui nimetatud sätetega kaasnevad meetmed on lõplikult välja töötatud. See viivitus omakorda mõjutab direktiivi teiste sätete ülevõtmist, mis on seotud rakendusmeetmeid eeldavate sätetega. Selle tulemusena ei jää liikmesriikidel kogu direktiivi ülevõtmiseks piisavalt aega, arvestades, et rakendusmeetmed võetakse eeldatavasti vastu 2006. aasta alguses ning et praegune ülevõtmistähtaeg on 2006. aasta aprillis. Et tagada kõikides liikmesriikides finantsinstrumentide turge käsitleva direktiivi tõhus ja ühtne rakendamine pärast selle ülevõtmistähtaega, tuleb tähtaega seepärast edasi lükata. 2. Tegelik mõju ettevõtetele Komisjoni talitustele on teatatud paljudest eri ettevõtetest, kes kuuluvad finantsinstrumentide turge käsitleva direktiivi kohaldamisalasse, et selle rakendamise ajakava täitmine ei ole võimalik. Nende ettevõtete väitel eeldab finantsinstrumentide turge käsitleva direktiiviga vastavusseviimine olulisi ja ajamahukaid muudatusi nende tehnoloogilises infrastruktuuris, IT tarkvaras, arvestus- ning aruandlussüsteemides. Lisaks võivad ettevõtted olla sunnitud kohandama oma sisekorra eeskirju ning kliendisuhtluse, varade eraldatuse ja huvide konfliktide juhtimise suuniseid. Lisaks väidavad turuosalised, et neil ei ole võimalik teha lõplikke otsuseid selle kohta, milliseid etappe tuleks kuni rakendusmeetmete vastuvõtmiseni läbida. Direktiiviga 2004/39/EÜ kehtestatakse nende nõuete üldpõhimõtted, täpsemad tehnilised üksikasjad esitatakse aga rakendusõigusaktides, mis saavad kättesaadavaks alles aasta lõpus. |Üldine kontekst Direktiivi 2004/39/EÜ tehniline muutmine. |Olemasolevad sätted ettepaneku valdkonnas Direktiiv 2004/39/EÜ |Vastavus liidu muule poliitikale ning eesmärkidele Direktiiv 2004/39/EÜ |KONSULTEERIMINE HUVITATUD POOLTEGA JA MÕJU HINDAMINE |Konsulteerimine huvitatud pooltega |Kuigi käesoleva ettepaneku suhtes konsultatsioone ei ole algatatud, on selle esitamine õigustatud järgmistel põhjustel: - asjaomased ettevõtted on komisjonile esitatud märkusi ja arvukaid tõendeid selle kohta, et direktiivi kohaldamise tähtaja pikendamine on oluline ja annaks turuosalistele piisava ajavaru oma süsteemide ja menetluskorra vastavusse viimiseks finantsinstrumentide turge käsitleva direktiiviga; - arutelud liikmesriikidega Euroopa väärtpaberikomitees on näidanud, et pärast konsulteerimist asjaomaste turgudega ja ülevõtmisvajaduste hindamist pooldavad liikmesriigid peaaegu ühehäälselt nii ülevõtmis- kui kohaldamistähtaegade kavandatavat pikendamist; -üldise konsulteerimise käigus saadud vastused väärtpaberiturgude õiguslike menetluste kohta näitavad samuti laiaulatuslikku toetust ülevõtmistähtaegade pikendamiseks; tihti esitati konkreetse näitena finantsinstrumentide turge käsitlev direktiiv, mille keerukuse tõttu on ülevõtmistähtaja pikendamine eriti õigustatud; - tähtaegade pikendamise vajadust kinnitati ka institutsioonidevahelise järelevalverühma 17. novembri kolmandas aruandes, mis käsitleb Lamfalussy protsessi järelevalvet. |Ekspertarvamuste kogumine ja kasutamine |Välisekspertiisi korraldamine ei olnud vajalik. |Mõju hindamine. Vaata direktiivi 2004/39/EÜ. |ETTEPANEKU ÕIGUSLIK KÜLG |Kavandatava meetme kokkuvõte Käesoleva ettepaneku eesmärk on leevendada liikmesriikide ja asjaomase sektori raskusi direktiivi ülevõtmisel ja kohaldamisel. Siinkohal tehakse ettepanek: - pikendada liikmesriikide finantsinstrumentide turge käsitleva direktiivi ülevõtmise tähtaega siseriiklikkusse õigusesse kuue kuu võrra, st kuni 2006. aasta oktoobrini; - pärast finantsinstrumentide turge käsitleva direktiivi ülevõtmist siseriiklikkusse õigusesse anda selle rakendamiseks veel 6 kuud, st kuni 2007. aasta aprillini, mille jooksul ettevõtted saaksid oma süsteemid ja menetluskorra vastavusse viia finantsinstrumentide turge käsitleva direktiivi nõuetega. Kuna finantsinstrumentide turge käsitleva direktiivi eri osad on omavahel seotud, kehtivad käesolevad ettepanekud kogu direktiivi suhtes (mitte ainult nende sätete suhtes, mida täiendatakse rakendusmeetmetega). 1. Tehnilised muudatused Kõik direktiivi 2004/39/EÜ muudatused on koondatud ühte artiklisse (artikkel 1). Need on järgmised: 1) liikmesriikide ülevõtmise tähtaja asendamine uue tähtajaga, milleks on 30. oktoober 2006; 2) täiendav 6-kuuline tähtaeg liikmesriikidele, mille võrra lükatakse edasi direktiivi siseriiklike rakendusaktide kohaldamine; st kuni 30. aprillini 2007. 3) Lisaks tuleb teha järgmisi muudatusi: a. Kuupäeva, mil tunnistatakse kehtetuks direktiiv 93/22/EÜ (investeerimisteenuste direktiiv), mis asendatakse finantsinstrumentide turge käsitleva direktiiviga, tuleb edasi lükata kuue kuu võrra, et tagada kokkusobivus finantsinstrumentide turge käsitleva direktiivi ülevõtmise pikendatud tähtajaga ja vältida õiguslikku vaakumit. Samas tehakse ettepanek, et liikmesriigid järgiksid direktiivi 93/22/EÜ siseriiklikku rakendamist veel kuus kuud pärast direktiivi kehtetuks tunnistamist, et vältida õiguslikku vaakumit; b. Artiklis 71 esitatud üleminekusätete jõustumise kuupäev. Kõnealused sätted peaksid jõustuma samaaegselt finantsinstrumentide turge käsitleva direktiivi täieliku kohaldamise kuupäevaga liikmesriikides; c. Kuupäevad, millal komisjonilt nõutakse finantsinstrumentide turge käsitleva direktiivi ja selle toimimise alaste aruannete koostamist. Aruannete ajakava koostati nii, et komisjonil oleks võimalik jälgida finantsinstrumentide turge käsitleva direktiivi kohaldamist praktikas; seega tuleks ajakava samuti pikendada 12 kuu võrra. Need muudatused on tehnilist laadi ning neid on eelkõige vaja direktiivi jõustumise erinevate etappide ajakava säilitamiseks ja direktiivi läbivaatamiseks. 2. Ülevõtmine - jõustumine Ühtsuse huvides on käesoleva ettepaneku ülevõtmise kuupäev viidud vastavusse direktiivi 2004/39/EÜ (artikkel 2) kavandatava ülevõtmise kuupäeva pikendamisega (st 30. oktoober 2006). Samas võivad direktiivi 93/22/EÜ alusel kehtestatud eelmised siseriiklikud rakendusaktid kehtida kuni direktiivi täieliku ülevõtmiseni siseriiklikkusse õigusesse (st 30. aprill 2007). Kui ettepanek on vastu võetud nõukogus ja Euroopa Parlamendis, peaks see jõustuma järgmisel päeval pärast selle avaldamist Euroopa Liidu Teatajas. Käesoleva direktiivi ettepaneku eesmärk on muuta alusdirektiivi ning ühtlustada lubade väljaandmise tingimusi, et tagada asutamisvabadus ja teenuste osutamise vabadus (edaspidi „kooskõlastamisdirektiiv“). Ettepanek sisaldab ainult tehnilisi kohandusi, mis on seotud alusdirektiivis esitatud erinevate tähtaegade pikendamisega; täiendavaid olulisi muudatusi ettepanekus ette ei nähta. |Õiguslik alus EÜ asutamislepingu artikli 47 lõige 2 |Lähimuspõhimõte Lähimuspõhimõtet kohaldatakse juhul, kui ettepanek ei kuulu ühenduse ainupädevusse. |Liikmesriigid ei saa ettepaneku eesmärke täielikult täita järgmistel põhjustel: |vt direktiiv 2004/39/EÜ |Ühenduse meetmega saavutatakse ettepaneku eesmärgid paremini järgmistel põhjustel: |vt direktiiv 2004/39/EÜ |Seepärast on ettepanek kooskõlas lähimuspõhimõttega. |Proportsionaalsuse põhimõte Ettepanek on proportsionaalsuse põhimõttega kooskõlas järgmistel põhjustel: |Kavandatavad tähtaegade pikendamised on tasakaalus ja proportsioonis. Pikendamised annavad liikmesriikidele ja direktiivi kohaldamisalasse kuuluvatele üksustele vajaliku lisaaja, et viia oma tegevus direktiivi nõuetega vastavusse. Lisaaeg piirdub üksnes selle eesmärgi saavutamiseks vajaliku ajaga. |Vahendite valik |Soovitatud õigusakt: direktiiv. |Muud õigusaktid ei ole piisavad järgmis(t)el põhjus(t)el: Direktiivi muutmine, kaasa arvatud direktiivi 2005/39/EÜ tehniliste muudatuste tegemine: direktiivi saab muuta ainult teise direktiiviga. |EELARVELINE MÕJU |Ettepanek ei mõjuta ühenduse eelarvet. |LISATEAVE |Liikmesriigid on kohustatud komisjonile edastama nende sätete teksti, millega direktiiv võetakse üle siseriiklikku õigusse. Käesolev direktiiv ei näe ette vastavustabeli esitamist, sest vastavasisuline nõue puudus ka algdirektiivis. |(Seletuskiri kinnitatud -ingliskeelses versioonis 7052 tähemärki - vastavuses DGT normiga.) |1.  2005/0111 (COD)Ettepanek:EUROOPA PARLAMENDI JA NÕUKOGU DIREKTIIV,[kuupäev], millega muudetakse direktiivi 2004/39/EÜ finantsinstrumentide turgude kohta seoses teatavate tähtaegadega (EMPs kohaldatav tekst)EUROOPA PARLAMENT JA EUROOPA LIIDU NÕUKOGU,võttes arvesse Euroopa Ühenduse asutamislepingut, eriti selle artikli 47 lõiget 2,võttes arvesse komisjoni ettepanekut,[1]toimides asutamislepingu artiklis 251 sätestatud korrasning arvestades järgmist:(1) Euroopa Parlamendi ja nõukogu 21. aprilli 2004. aasta direktiivi 2004/39/EÜ finantsinstrumentide turgude kohta, millega muudetakse nõukogu direktiive 85/611/EMÜ ja 93/6/EMÜ ning Euroopa Parlamendi ja nõukogu direktiivi 2000/12/EÜ ning tunnistatakse kehtetuks nõukogu direktiiv 93/22/EMÜ,[2] kehtestatakse terviklik reguleeriv kord investeerimistehingute kõrge kvaliteedi tagamiseks.(2) Direktiivis 2004/39/EÜ nähakse ette, et liikmesriigid võtavad direktiivi täitmiseks vajalikud õigusnormid vastu hiljemalt 30. aprilliks 2006. Et tagada direktiivi ühene kohaldamine liikmesriikides, tuleb märkimisväärset osa selle direktiivi keerukatest sätetest täiendada rakendusmeetmetega, mille komisjon võtab vastu ajavahemikul, mis on liikmesriikidele ette nähtud direktiivi ülevõtmiseks. Kuna liikmesriigid ei saa lõplikult ette valmistada ja välja töötada oma riigi seadusi enne, kui rakendusmeetmete sisu ei ole selge, võib liikmesriikidel tekkida raskusi direktiivi ülevõtmise tähtaja järgimisel.(3) Direktiivi 2004/39/EÜ ja siseriiklike rakendusaktide nõuete täitmiseks tuleb investeerimisühingutel ja muudel direktiivi kohaldamisalasse kuuluvatel üksustel kasutusele võtta uued infotehnoloogiasüsteemid, organisatsioonilised struktuurid, aruandlus- ja arvestussüsteemid või siis olemasolevaid süsteeme ja tavasid oluliselt muuta. See on omakorda võimalik alles pärast komisjoni rakendusmeetmete sisu selgumist ja direktiivi siseriiklikku õigusse ülevõtmist.(4) Selleks et tagada direktiivi 2004/39/EÜ täielik mõju, on samuti oluline, et selle rakendusmeetmed võetakse siseriiklikku õigusesse üle või oleksid vahetult kohaldatavad kõigis liikmesriikides ühel ajal.(5) Seepärast on kohane pikendada tähtaega, mille jooksul liikmesriikidel tuleb direktiiv 2004/39/EÜ oma siseriiklikku õigusesse üle võtta. Samuti tuleb edasi lükata tähtaega, mille jooksul investeerimisühingutel ja pankadel tuleb oma tegevus vastavusse viia uute nõuetega. Seda tähtaega pikendatakse teatavaks ajaks pärast seda, kui liikmesriigid on lõpule viinud direktiivi siseriiklikku õigusse ülevõtmise.(6) Arvestades direktiivi 2004/39/EÜ sätete vastastikust mõju, tuleb iga tähtaja pikendamist kohaldada kõigi selle direktiivi sätete suhtes. Iga ülevõtmis- ja kohaldamistähtaja pikendamine peaks olema proportsioonis ja mitte ületama liikmesriikide ja direktiivi kohaldamisalasse kuuluvate üksuste vajadusi. Killustatuse vältimiseks, mis võiks takistada väärtpaberite siseturu toimimist, tuleks liikmesriikidel direktiivi 2004/39/EÜ sätteid kohaldada samaaegselt.(7) Lisaks tuleb teha täiendavaid muudatusi, et edasi lükata direktiivi 93/22/EMÜ kehtetuks tunnistamist ja direktiiviga 2004/39/EÜ kehtestatud üleminekusätete jõustumist ning pikendada komisjoni aruande koostamise ajakava.(8) Seepärast tuleks vastavalt muuta direktiivi 2004/39/EÜ,ON VASTU VÕTNUD KÄESOLEVA DIREKTIIVI:Artikkel 1Direktiivi 2004/39/EÜ muudetakse järgmiselt:(1) Artiklit 65 muudetakse järgmiselt:(a) lõiked 1–4 asendatakse järgmistega:“1. Hiljemalt 30. aprilliks 2007 esitab komisjon avaliku konsultatsiooni alusel ja pädevate asutustega arutelusid silmas pidades aruande Euroopa Parlamendile ja nõukogule direktiivi sätete reguleerimisala võimaliku laiendamise kohta seoses kauplemiseelse ja -järgse läbipaistvuse kohustusega, et laiendada reguleerimisala tehingutele finantsinstrumentidega, välja arvatud tehingutele aktsiatega.2. Hiljemalt 30. aprilliks 2008 esitab komisjon Euroopa Parlamendile ja nõukogule artikli 27 kohaldamise kohta aruande.3. Hiljemalt 30. oktoobriks 2007 esitab komisjon avalike konsultatsioonide alusel ja pädevate asutustega arutelusid silmas pidades aruande Euroopa Parlamendile ja nõukogule seoses järgmisega:(a) artikli 2 lõike 1 punktist k tuleneva vabastuse jätkuv asjakohasus ettevõtjate puhul, kelle põhitegevusala on omal kulul kaupade tuletisinstrumentidega kauplemine;(b) kõnealustele ettevõtjatele investeerimisühingutena käesoleva direktiivi tähenduses loa andmise ja nende üle järelevalve teostamise proportsionaalsete nõuete sisu ja vorm;(c) investeerimisteenuste osutamiseks ja/või investeerimistegevuseks seotud vahendajate määramist käsitlevate eeskirjade asjakohasus, eelkõige seoses nende üle järelevalve teostamisega;(d) artikli 2 lõike 1 punktist i tuleneva vabastuse jätkuv asjakohasus.4. Hiljemalt 30. oktoobriks 2007 esitab komisjon Euroopa Parlamendile ja nõukogule aruande olukorra kohta seoses tõkete kõrvaldamisega, mis võivad takistada sellise teabe konsolideerimist Euroopa tasandil, mille avaldamist kauplemiskohtadelt nõutakse“.(b) Lõige 6 asendatakse järgmisega:“6. Hiljemalt 30. aprilliks 2006 esitab komisjon avalike konsultatsioonide alusel ja pädevate asutustega arutelusid silmas pidades aruande Euroopa Parlamendile ja nõukogule seoses vahendajate suhtes ühenduse õiguse alusel kohaldatavate kutsekindlustuse nõuete jätkuva asjakohasusega“.(2) Artikkel 69 asendatakse järgmise tekstiga:„Artikkel 69Direktiivi 93/22/EMÜ kehtetuks tunnistamine1. Direktiiv 93/22/EMÜ tunnistatakse kehtetuks alates 30. oktoobrist 2006 .Viiteid direktiivile 93/22/EMÜ tõlgendatakse viidetena käesolevale direktiivile. Viiteid direktiivis 93/22/EMÜ või selle artiklites määratletud mõistetele tõlgendatakse viidetena käesolevas direktiivis või selle artiklis määratletud samaväärsele mõistele.2. Liikmesriigid peavad tagama, et direktiivi 93/22/EÜ kohaldamiseks vastuvõetud siseriiklikud õigusaktid, määrused ja rakendussätted kehtiksid kuni artikli 70 kohaste meetmete rakendamiseni; st 30. aprillini 2007.“(3) Artikli 70 lõige 1 asendatakse järgmisega:„Liikmesriigid võtavad käesoleva direktiivi täitmiseks vajalikud siseriiklikud õigusaktid, määrused ja rakendussätted vastu hiljemalt 30. oktoobriks 2006 . Liikmesriigid teatavad neist viivitamata komisjonile. Liikmesriigid kohaldavad neid norme alates 1. maist 2007.“(4) Artikli 71 lõiked 1–4 asendatakse järgmistega:“1. Investeerimisühinguid, mis on oma päritoluliikmesriigis investeerimisteenuste osutamiseks loa saanud enne 30. aprilli 2007 , loetakse käesoleva direktiivi alusel luba omavateks, kui kõnealuste liikmesriikide seadustes on ette nähtud, et investeerimisühingud peavad tegevuse alustamiseks vastama artiklites 9–14 sätestatud tingimustega võrreldavatele tingimustele.2. Oma päritoluliikmesriigis enne 30. aprilli 2007 loa saanud reguleeritud turgu või turu korraldajat loetakse käesoleva direktiivi tähenduses sellise loa saanuks, kui kõnealuse liikmesriigi õigusaktid näevad ette, et reguleeritud turg või turu korraldaja peab vastama III jaotises kehtestatud tingimustega võrreldavatele tingimustele.3. Enne 30. aprilli 2007 riiklikku registrisse kantud seotud vahendajaid loetakse käesoleva direktiivi tähenduses selliselt registreerituks, kui kõnealuste liikmesriikide õigusaktid näevad ette, et seotud vahendajad peavad vastama artiklis 23 kehtestatud tingimustega võrreldavatele tingimustele.4. Vastavalt direktiivi 93/22/EMÜ artiklitele 17, 18 või 30 enne 30. aprilli 2007 edastatud teavet loetakse edastatuks vastavalt käesoleva direktiivi artiklitele 31 ja 32“.Artikkel 2Liikmesriigid jõustavad käesoleva direktiivi järgimiseks vajalikud siseriiklikud õigusaktid hiljemalt 30. oktoobriks 2006. Nad edastavad kõnealuste sätete teksti viivitamata komisjonile.Kui liikmesriigid need normid vastu võtavad, lisavad nad nendesse või nende ametliku avaldamise korral nende juurde viite käesolevale direktiivile. Sellise viitamise viisi näevad ette liikmesriigid.Artikkel 3Käesolev direktiiv jõustub järgmisel päeval pärast selle avaldamist Euroopa Liidu Teatajas.Artikkel 4Käesolev direktiiv on adresseeritud liikmesriikidele.Brüssel,Euroopa Parlamendi nimel Nõukogu nimelpresident eesistujaLISAFINANTSSELGITUS | […] |KUUPÄEV: […] |1. | EELARVE: -puudub – EI OMA FINANTSMÕJU | ASSIGNEERINGUD: puuduvad |2. | NIMETUS: ETTEPANEK DIREKTIIVI KOHTA, MILLEGA MUUDETAKSE DIREKTIIVI 2004/39/EÜ FINANTSINSTRUMENTIDE TURGUDE KOHTA |3. | ÕIGUSLIK ALUS: artikli 47 lõige 2 |4. | EESMÄRGID: direktiivi 2004/39/EÜ ülevõtmise tähtaja pikendamine ja kohaldamiskuupäeva edasilükkamine ning nendest tulenev direktiivis sätestatud muude tähtaegade muutmine |5. | FINANTSMÕJU – puudub | 12 KUUD (miljonit eurot) | JOOKSEV EELARVE-AASTA [n] (miljonit eurot) | JÄRGMINE EELARVE-AASTA [n+1] (miljonit eurot) |5.0 | KULUD - puuduvad - KANTUD EÜ EELARVESSE (TOETUSED/SEKKUMISED) - SISERIIKLIKUD AMETIASUTUSED - - MUUD |5.1 | TULUD - puuduvad - EÜ OMAVAHENDID(LÕIVUD/TOLLIMAKSUD) - RIIKLIKUD |[n+2] | [n+3] | [n+4] | [n+5] |5.0.1 | HINNAGULISED KULUD |5.1.1 | HINNANGULISED TULUD |5.2 | ARVUTAMISMEETOD: |6.0 | KAS PROJEKTI SAAB RAHASTADA JOOKSVA EELARVE ASJAKOHASES PEATÜKIS KIRJENDATUD ASSIGNEERINGUTEST? puudub | JAH EI |6.1 | KAS PROJEKTI SAAB RAHASTADA ASSIGNEERINGUTE ÜMBERPAIGUTAMISEGA JOOKSVA EELARVE PEATÜKKIDE VAHEL? | JAH EI |6.2 | KAS ON VAJA LISAEELARVET? | JAH EI |6.3 | KAS ASSIGNEERINGUID ON VAJA KIRJENDADA TULEVASTES EELARVETES? | JAH EI |TÄHELEPANEKUD: |[1] ELT …., …., lk ….[2] ELT L 145, 30.4.2004, lk 1.